als_Latn dik_Latn sag_Latn
Si erdhi ideja e bashkëpunimit me Gent Bushpepajn?
Ideja ka lindur kur jemi takuar në një nga edicionet e “Top Fest-it” dhe ja që e realizuam më në fund! Kënga është një ndër ato që kam realizuar në Amerikë në vitin 2009, ku edhe e kam kënduar vetë, mirëpo, kur vendosëm të bënim duet, mendova ta përdor pikërisht këtë këngë me Gentin.
Klipi është fiks i stilit të dy rockerave. Sexy...
Ka qenë një punë e përbashkët mes meje, Zhakut – e cila ka qenë regjisorja kryesore për klipin – dhe Max Production. Ideja me gocat ishte fillimisht e imja, pasi kisha dëshirë të realizonim një klip sexy, në mënyrë që të ishte në sinkroni me tekstin e këngës, pasi ajo flet për eksperiencat e ndryshme me vajzat.
Pavarësisht performancave të shpeshta në Shqipëri, nuk je shumë i njohur këtu dhe sa keq që të zbuluam kaq vonë...!
Nuk jam edhe aq i angazhuar në performancat live në Shqipëri. Kjo është arsyeja. Nuk mendoj se jam aq i afërt dhe aq i njohur për publikun e Shqipërisë, por nuk dua as të them që nuk jam (qesh).
Si është jeta e një rocker-i në Prishtinë?
Nuk është si e një rocker-i në SHBA apo në shtetet tjera, ku tregu është më i madh dhe shumë më dinamik se i yni. Nuk mund të realizojmë turne dhe të bëjmë çmenduritë e tyre gjatë turneve, të cilat i bëjnë grupet e mëdha. Kështu që jeta e një rocker-i si në Prishtinë, dhe në Tiranë, nuk ka dallim të madh nga një njeri i thjeshtë.
Pse ke zgjedhur pikërisht muzikënrock?
Unë jam një person, i cili i dëgjon të gjitha stilet e muzikës. Dëgjoj madje më shumë elektro sesa rock, mirëpo mënyrën e duhur për të shprehur vetveten si Andos, e bëj vetëm përmes muzikës rock. Unë të gjithë miqve të mi u them shpesh: “Po të mos isha bërë rocker, do të isha DJ apo producent i muzikës elektronike. Ndikimet që kam pasur gjatë fëmijërisë kanë bërë që të zgjedh rock-un, pasi jam një njeri që jeton akoma në vitet ’80 dhe ‘90 sa i përket muzikës pop/rock.
Sigurisht nuk janë kohët e arta të rock-ut dhe thamë që këtu tregu nuk është masiv, por a ke groupie?
Nuk mund të them që nuk kam, pasi janë ca që nuk hezitojnë ta shprehin atë respekt ndaj muzikës që bëj, kështu që i falënderoj.
Ka pasur raste që ndonjë fanse ka bërë çmenduri për ty?
Dy fanse kanë pasur dëshirë të kenë fëmijë me mua, por jo lidhje. Ishin propozime të çmendura, të cilat i refuzova, sigurisht.
Muzika është zgjedhja jote e vetme?
Unë kam punuar gjashtë vite në disa vende të Lindjes së Mesme, si në Afganistan, Kuvajt, Dubai, Irak, dhe gjatë kësaj periudhe kam udhëtuar pa fund, pothuajse në të gjitha kontinentet. Ndërkohë, kam edhe një biznes timin në Prishtinë. Pra, jo çdo gjë rrotullohet tek muzika.
Në faqen tonë në FB, pasi publikuam videoklipin e këngës tuaj të re, shumë nga mikeshat tona ju vlerësuan si një mashkull seksi. Ti vetë ndihesh i tillë?
Në periudhën që po jetojmë, në një mënyrë apo tjetër, mendoj se është e rëndësishme për çdo artist të duket edhe sexy. Unë merrem me sport dhe i kushtoj rëndësi paraqitjes fizike; po ashtu me veshjes, madje e pranoj që shpesh jam një fashion freak.
Andos, çfarë e tërheq një femër tek ty?
Mënyra se si e mbaj ose e trajtoj kitarën ndoshta (qesh).
A ka ndryshim mes femrave në Prishtinë dhe atyre në Tiranë?
Jo, për mua janë të gjitha njësoj. Mendoj që jemi fatlumë ne meshkujt shqiptarë, pasi kemi një racë të bukur femërore.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn